Document ID: 31996D0674

Komisijos sprendimas
1996 m. lapkričio 25 d.
iš dalies keičiantis Sprendimą 93/436/EEB, nustatantį konkrečius Čilės kilmės žuvininkystės ir akvakultūros produktų importo reikalavimus
(tekstas svarbus EEE)
(96/674/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 22 d. Tarybos direktyvą 91/493/EEB, nustatančią sveikatos reikalavimus, reglamentuojančius žuvininkystės produktų gamybą ir jų tiekimą į rinką [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 11 straipsnio 5 dalį,
kadangi 1993 m. birželio 30 d. Komisijos sprendime 93/436/EEB [2], nustatančiame konkrečius Čilės kilmės žuvininkystės ir akvakultūros produktų importo reikalavimus, su paskutiniais pakeitimais, padarytais Sprendimu 96/220/EB [3], žuvininkystės produktams į Bendriją importuoti buvo sudarytas Čilės patvirtintų įmonių ir gamyklinių laivų sąrašas; kadangi, Čilės kompetentingai institucijai pateikus naują sąrašą, šis sąrašas gali būti iš dalies keičiamas;
kadangi pasikeitė Čilės kompetentingos institucijos pavadinimas; kadangi dėl to turėtų būti pakeistas Sprendimo 93/436/EEB A priedas;
kadangi Čilės kompetentinga institucija pateikė naują 103 įmonių ir 19 gamyklinių laivų sąrašą;
kadangi būtina atitinkamai iš dalies pakeisti patvirtintų įmonių ir gamyklinių laivų sąrašą;
kadangi šiame sprendime numatytos priemonės buvo parengtos Komisijos sprendime 90/13/EEB [4] nustatyta tvarka,
PRIĖMĖ ŠĮ SPRENDIMĄ:
1 straipsnis
Servicio Nacional de Pesca (Sernapesca) - tai kompetentinga Čilės institucija, galinti patikrinti ir patvirtinti, kad žuvininkystės ir akvakultūros produktai atitinka Direktyvos 91/493/EEB reikalavimus.
2 straipsnis
Sprendimo 93/436/EEB A priedas pakeičiamas šio sprendimo A priedu.
3 straipsnis
Sprendimo 93/436/EEB B priedas pakeičiamas šio sprendimo B priedu.
4 straipsnis
Šis sprendimas skirtas valstybėms narėms.
Priimta Briuselyje, 1996 m. lapkričio 25 d.

Labels: 0
3
18
6